
പാഠ പദ്ധതി
ആമുഖം
ചിത്രം 9 കാണിക്കുക.
കഴിഞ്ഞ ആഴ്ചയിലെ പാഠം അവലോകനം ചെയ്യുന്ന ചോദ്യങ്ങൾ ചോദിക്കുക. ഉദാഹരണത്തിന്:
മോശെ എവിടെ പോയി?
അവൻ ആരോടു സംസാരിച്ചു?
ദൈവം അവനു എന്തു നല്കി?
മലയ്ക്കു ചുറ്റും വേലി കെട്ടിയത് എന്തിന്?
കഴിഞ്ഞ ആഴ്ചയിലെ മനഃപാഠ വാക്യം അവലോകനം ചെയ്യുക.
പാഠത്തിലെ പ്രധാന ആശയങ്ങൾ
1.	ചിത്രം 10 കാണിക്കുക. മോശെ ദൈവത്തിന്റെ കല്പനകൾ ജനത്തിന്റെ അടുക്കൽ കൊണ്ടുവന്നു. ദൈവം ആഗ്രഹിക്കുന്നതുപോലെ ജീവിക്കേണ്ടത് എങ്ങനെയെന്ന് ആ കല്പനകൾ ജനത്തോടു പറഞ്ഞു. തന്നെ പ്രസാദിപ്പിക്കാൻ നാം എങ്ങനെ ജീവിക്കണമെന്ന് ചിത്രങ്ങൾ ഇപ്പോൾ നമ്മോടു പറയുന്നു. അതാണ് ഏറ്റവും നല്ല ജീവിതരീതി.
2.	ആദ്യ ചിത്രം ചൂണ്ടിക്കാണിക്കുക. ജനങ്ങൾ എന്തു ചെയ്യുന്നു? നാം തന്നെ മാത്രം ആരാധിക്കണമെന്ന് ദൈവം ആഗ്രഹിക്കുന്നു. വേറെ ദൈവമില്ല. ഈ വിഗ്രഹങ്ങൾ ജീവനുള്ളവയല്ല. ഇന്നത്തെ ആളുകൾ ദൈവത്തെക്കാൾ പ്രധാനമെന്നു കരുതുന്നത് എന്താണ്? കുട്ടികളോടു നിർദ്ദേശങ്ങൾ ചോദിക്കുക. നല്ല ഭക്ഷണം, പണം, നല്ല ജോലി എന്നിങ്ങനെ അവർ പറഞ്ഞേക്കാം. ഇവയെല്ലാം നല്ലതാണ്, എന്നാൽ ദൈവത്തിനു മുമ്പിൽ വച്ചാൽ സന്തോഷം തരില്ല.
3.	രണ്ടാമത്തെ ചിത്രം ചൂണ്ടിക്കാണിക്കുക. ഒരു ദിവസം പ്രത്യേകമായി തനിക്കായി ആചരിക്കണമെന്ന് ദൈവം ആഗ്രഹിക്കുന്നു. അന്ന് നാം എന്തു ചെയ്യണം?
4.	മൂന്നാമത്തെ ചിത്രം. മാതാപിതാക്കളെ ബഹുമാനിക്കണമെന്ന് ദൈവം ആഗ്രഹിക്കുന്നു. ഇത് നമുക്ക് എങ്ങനെ ചെയ്യാം? കുട്ടികൾക്ക് ഇത് അഭിനയിച്ചു കാണിക്കാം.
മനഃപാഠ വാക്യം പഠിപ്പിക്കുക
5.	നാലാമത്തെ ചിത്രം. കൊല ചെയ്യരുത്. സമയമുണ്ടെങ്കിൽ കയീന്റെയും ഹാബെലിന്റെയും കഥ ഒരിക്കൽക്കൂടി പറയുക. സഹോദരനെ കൊന്നപ്പോൾ കയീൻ സന്തോഷവാനായിരുന്നോ? അതു അവന്റെ പ്രശ്നം പരിഹരിച്ചോ?
6.	അഞ്ചാമത്തെ ചിത്രം. മറ്റൊരാളുടെ ഭാര്യയെ എടുക്കരുത്. ഇത് സന്തുഷ്ട കുടുംബമുണ്ടാക്കില്ല. വിവാഹത്തിൽ വിശ്വസ്തരായിരിക്കുക.
7.	ആറാമത്തെ ചിത്രം. ആ മനുഷ്യൻ എന്തു ചെയ്യുന്നു? അവൻ ഒരു കള്ളനാണ്. ദൈവം പറയുന്നു, “മോഷ്ടിക്കരുത്.” ഇത് അഭിനയിച്ചു കാണിക്കാം.
9, 10 കല്പനകളെ സംബന്ധിച്ച ചിത്രങ്ങളില്ല; എന്നാൽ നാം വ്യാജം പറയുകയോ കള്ളം പറയുകയോ ചെയ്യരുതെന്നും മറ്റുള്ളവരുടേതിനെ മോഹിക്കുകയോ ആഗ്രഹിക്കുകയോ ചെയ്യരുതെന്നും ദൈവം ആഗ്രഹിക്കുന്നു.
അവലോകനം
1–4 കല്പനകൾ ദൈവത്തെ എങ്ങനെ സ്നേഹിക്കണമെന്നും 5–10 കല്പനകൾ മറ്റുള്ളവരെ എങ്ങനെ സ്നേഹിക്കണമെന്നും പഠിപ്പിക്കുന്നുവെന്നും ദൈവം മോശെയ്ക്കു നല്കിയ ഈ കല്പനകളാണ് ഇപ്പോൾ നമുക്ക് ജീവിക്കാനുള്ള ഏറ്റവും നല്ല വഴിയെന്നും ഊന്നിക്കൊണ്ട് പാഠം ചുരുക്കമായി ആവർത്തിക്കുക. എന്നാൽ അനുസരണമുള്ള മക്കളാകാൻ നമുക്കു ദൈവത്തിന്റെ സഹായം വേണം.
പാഠത്തോടുള്ള നമ്മുടെ പ്രതികരണം
ക്ലാസ്സിനെ ഗ്രൂപ്പുകളായി തിരിച്ച് ഓരോ ഗ്രൂപ്പിനും വ്യത്യസ്ത കല്പന അഭിനയിക്കാൻ കൊടുക്കാം. ഇവ നന്നായി പരിശീലിച്ചാൽ ആരാധനാ ശുശ്രൂഷയിലോ മാതാപിതാക്കൾക്കുള്ള ചായസത്കാരത്തിലോ ഉപയോഗിക്കാം.

